Saverio Bettinelli

Saverio Bettinelli (født 18. juli 1718 i Mantova, død 13. september 1808 i samme by) var en italiensk katolsk prest og forfatter opprinnelig tilhørende jesuittordenen, inntil den ble tvangsoppløst. Han ble også ansett som polyhistor, dramatiker, polemiker, dikter og litteraturkritiker.

Liv og virke
Han ble kjent som en polyhistor,  dramatiker, polemiker, dikter og litteraturkritiker.

Han underviste i flere italienske byer. Fra 1739 til 1744 underviste han i Brescia, kardinal Quirini, grev Mazzuchelli, grev Duranti og andre lærde, sannet et illustert akademi. Så dro han til Bologna for teologistudier. Tretti år gammel dro han til Venezia, der han ble professor i retorikk. Han ble superintendent ved adelskollegiet i Parma i 1751; med hovedansvar for studiene innen poesi og historie, teater og underholdningsfag. Der ble han i åtte år, skjønt med flere besøk til andre italienske byer, ofte på oppdrag innen jesuittordenen.

I 1758 la han ut på reiser gjennom Italia og de tyske land, så langt som til Strassburg og Nancy.

Etter jesuittordenens opphevelse (i 1773) måtte han oppgi sin undervisningsstilling i Modena.

Hans hovedarbeider er av litteraturkritisk karakter, eller betraktninger om samtidens kultur. I 1757 forfattet han brev såsom rettet til Vergil hvori han kritiserte Den guddommelige komedie av Dante Alighieri, og hevdet at «blant lærde bøker er det bare visse partier av Den guddommelige komedie som bør medtas, og disse utgjør ikke mer enn fem cantos» 

Voltaire skulle skatte hans idiosynkratiske oppfatninger.

I 1766 skrev han Lettere inglesi hvori han behandler god smak og moderne litteratur. I Dell'entusiasmo delle belle arti, av 1769, der han hyller entusiasme som en fantasiens inspirasjonskilde i kunsten som en pre-romantisk tendens.

Blant hans hoveverker er også en skisse over Italias fremskritt innen litteratur, vitenskap, edle kunster, industri og skikk og sed, under tittelen Risorgimento negli studi, nelle, Arti e ne' Costumi dopo di Mille.

For øvrig har Bettinelli skrevet dikt (Le raccolte), tragedier (Gionata, Serse), avhandlinger i prosa over religiøse, moralske og estetiske emner samt litteraturhistoriske verker, som Il Risorgimento d'Italia negli studii, nelle arti e ne' costumi dopo il mille (2 bind, 1771). 

Hans samlede verker utkom i Venezia (1802, 24 bind).

Verker
 Saverio Bettinelli: Dieci Lettere di Publio Virgilio Marone scritte dagli Elisi all'Arcadia di  Rome sopra gli abusi introdotti nella poesia italiana, Venezia: Fenzo, 1758
 Saverio Bettinelli: Dodici Lettere Inglesi sopra varii argomenti e sopra la letteratura italiana, Venezia: Pasquali, 1766
 Opere edite e inedite in prosa e in versi dell'abate Saverio Bettinelli, Venezia: Presso Adolfo Cesare, 1799-1801, in 24 volumi

Referanser

Kilder 
 

Italienske jesuitter
Italienske forfattere
Italienske historikere
Litteraturvitere
Personer fra Mantova